Projektas

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL DALIES IŠMOKŲ UŽ 2022 M. IŠMOKĖJIMO

AVANSU

2022 m. Nr. 3D-

Vilnius

Vadovaudamasis 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008, su visais pakeitimais, 75 straipsniu, 2022 m. liepos 5 d. Komisijos įgyvendinimo reglamentu (ES) 2022/1161, kuriuo nustatomos 2022 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013, ir 2022 m. rugpjūčio 3 d. Komisijos įgyvendinimo reglamentu (ES) 2022/1352, kuriuo 2022 m. dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečiosios pastraipos, bei atsižvelgdamas į Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisykles, patvirtintas Lietuvos Respublikos žemės ūkio ministro 2015 m. gruodžio 4 d. įsakymu Nr. 3D-897 „Dėl Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisyklių patvirtinimo“,

n u s t a t a u, kad 2022 m. spalio 16–lapkričio 30 d. avansu mokama pareiškėjams:

1. už 2022 m. deklaruotus žemės ūkio naudmenų plotus, atitinkančius paramos tiesioginėmis išmokomis teikimo reikalavimus:

1.1. dalį vienkartinės išmokos už plotus – 52,50 Eur už ha;

1.2. dalį žalinimo išmokos – 42,50 Eur už ha;

1.3. dalį išmokos jauniesiems ūkininkams – 58,30 Eur už ha;

1.4. dalį išmokos už pirmuosius hektarus – 50,75 Eur už ha;

1.5. dalį susietosios išmokos už baltyminius augalus – 44,70 Eur už ha;

1.6. dalį susietosios išmokos už sertifikuota sėkla apsėtus javų plotus – 8,80 Eur už ha;

1.7. dalį susietosios išmokos už plotus, kuriuose auginami cukriniai runkeliai – 107,00 Eur už ha;

1.8. dalį susietosios išmokos už vaisius ir uogas – 216,80 Eur už ha;

1.9. dalį susietosios išmokos už daržoves, auginamas atvirajame grunte, – 171,20 Eur už ha.

2. 2022 m. atitikusiems susietosios paramos už pienines karves reikalavimus – dalį susietosios paramos už pienines karves – 130 Eur už pieninę karvę.

3. Išankstines kompensacines išmokas paramai pagal Lietuvos kaimo plėtros 2014–2020 metų programos priemonę „Išmokos už vietoves, kuriose esama gamtinių ar kitų specifinių kliūčių“ už 2022 m. gauti:

3.1. vietovėse, kuriose esama didesnio intensyvumo gamtinių kliūčių ir (arba) trūkumų:

3.1.1. kai remiamas plotas yra iki 100 ha imtinai – 52 Eur už ha;

3.1.2. kai remiamas plotas yra didesnis nei 100 ha iki 500 ha imtinai – 36 Eur už ha;

3.1.3. kai remiamas plotas yra didesnis nei 500 ha – 21 Eur už ha;

3.2. vietovėse, kuriose esama mažesnio intensyvumo gamtinių kliūčių ir (arba) trūkumų:

3.2.1. kai remiamas plotas yra iki 100 ha imtinai – 42 Eur už ha;

3.2.2. kai remiamas plotas yra didesnis nei 100 ha iki 500 ha imtinai – 29 Eur už ha;

3.2.3. kai remiamas plotas yra didesnis nei 500 ha – 21 Eur už ha;

3.3. vietovėse, esančiose intensyvaus karsto zonoje – 21 Eur už ha;

3.4. vietovėse, esančiose potvynių užliejamose teritorijose – 21 Eur už ha.

4. Išankstines kompensacines išmokas paramai pagal Lietuvos kaimo plėtros 2014–2020 metų programos priemonės „Ekologinis ūkininkavimas“ veiklą „Parama ekologiniam ūkininkavimui“ už 2022 m. gauti:

4.1. kai remiamas plotas pagal priemonę „Ekologinis ūkininkavimas“ yra iki 200 ha imtinai:

4.1.1. už javus – 183 Eur už ha;

4.1.2. už javus pašarams – 194 Eur už ha;

4.1.3. už javus, daugiametes žoles sėklai – 229 Eur už ha;

4.1.4. už daugiamečių žolių įsėlį – 49 Eur už ha;

4.1.5. už daugiametes žoles – 147 Eur už ha;

4.1.6. už daržoves, bulves – 441 Eur už ha;

4.1.7. už vaistažoles, aromatinius ir prieskoninius augalus – 409 Eur už ha;

4.1.8. už uogynus ir sodus – 435 Eur už ha;

4.2. kai remiamas plotas pagal priemonę „Ekologinis ūkininkavimas“ yra didesnis nei 200 ha, plotas, viršijantis 200 ha, laikantis paramos paraiškoje deklaruotų pasėlių proporcijos pagal atitinkamas augalų grupes (pasėlius), yra remiamas 70 proc.

5. Išankstines kompensacines išmokas paramai pagal Lietuvos kaimo plėtros 2014–2020 metų programos priemonės „Ekologinis ūkininkavimas“ veiklą „Parama perėjimui prie ekologinio ūkininkavimo “ už 2022 m. gauti:

5.1. kai remiamas plotas pagal priemonę „Ekologinis ūkininkavimas“ yra iki 200 ha imtinai:

5.1.1. už javus – 200 Eur už ha;

5.1.2. už javus pašarams – 205 Eur už ha;

5.1.3. už javus, daugiametes žoles sėklai – 250 Eur už ha;

5.1.4. už daugiamečių žolių įsėlį – 49 Eur už ha;

5.1.5. už daugiametes žoles – 151 Eur už ha;

5.1.6. už daržoves, bulves – 441 Eur už ha;

5.1.7. už vaistažoles, aromatinius ir prieskoninius augalus – 433 Eur už ha;

5.1.8. už uogynus ir sodus – 450 Eur už ha;

5.2. kai remiamas plotas pagal priemonę „Ekologinis ūkininkavimas“ yra didesnis nei 200 ha, plotas, viršijantis 200 ha, laikantis paramos paraiškoje deklaruotų pasėlių proporcijos pagal atitinkamas augalų grupes (pasėlius), yra remiamas 70 proc.

Žemės ūkio ministras